อัญรินทร์ ธีราธนันพัฒน์

อัญรินทร์ ธีราธนันพัฒน์ ชื่อเล่น ทับทิม เป็นนักแสดง พิธีกร นักร้อง นักกีฬาสเกตลีลา และนักธุรกิจชาวไทย

**ประวัติ**
อัญรินทร์เกิดเมื่อวันอาทิตย์ ที่ 21 ตุลาคม พ.ศ. 2533 ที่ โรงพยาบาลแพทย์ปัญญา กรุงเทพมหานคร บิดา มารดา เป็นคนเชื้อชาติไทย สัญชาติไทย มารดาเป็นชาวจังหวัดระนอง มีพี่ชาย 1 คน 
ความสามารถพิเศษคือ รำโนห์ราได้อย่างคล่องแคล่วตั้งแต่วัยเด็ก และเป็นนักกีฬาสเกตลีลา 
นอกจากนี้ทับทิมยังเป็นจิตอาสา มูลนิธิร่วมกตัญญู รหัส ดารา77ซึ่งทับทิมไปร่วมงานจิตอาสากับบิณฑ์และเอกพันธ์อยู่เป็นประจำ
ปัจจุบันอัญรินทร์คบหาดูใจกับ ไทด์ เอกพันธ์ บรรลือฤทธิ์ นักแสดงรุ่นพี่ที่มีอายุห่างกันถึง 28 ปี ซึ่งทั้งคู่ต่างรู้จักกัน จากการเป็นเจ้าหน้าที่ของมูลนิธิร่วมกตัญญู โดยมี ท็อป บิณฑ์ บรรลือฤทธิ์ ที่เป็นพี่ชายของไทด์ เอกพันธ์ ร่วมทำงานด้วย

**การศึกษา**
 เริ่มเข้าเรียนที่โรงเรียนอนุบาลทองฤทัย- สำเร็จการศึกษาระดับประถมศึกษาและมัธยมศึกษา (English program) จากโรงเรียนอุดมศึกษา - สำเร็จการศึกษาระดับระดับปริญญาตรี ศิลปศาสตรบัณฑิต (เอกภาษาอังกฤษ) จาก คณะมนุษยศาสตร์ มหาวิทยาลัยรามคำแหง  - สำเร็จการศึกษาระดับระดับปริญญาตรี บริหารธุรกิจบัณฑิต จาก คณะบริหารธุรกิจ มหาวิทยาลัยอัสสัมชัญ (ABAC) โดยเป็นนักเรียนทุนโครงการเฉลิมพระเกียรติ 80 พรรษา พระบาทสมเด็จพระเจ้าอยู่หัวรัชกาลที่ 9- สำเร็จการศึกษาระดับปริญญาโท รัฐศาสตร์มหาบัณฑิตคณะรัฐศาสตร์ มหาวิทยาลัยรามคำแหง- สำเร็จการศึกษาระดับปริญญาเอก ปรัชญาดุษฎีบัณฑิต สาขาวิชาการจัดการ (Doctor of Philosophy in Management) คณะบริหารธุรกิจและการจัดการ Lyceum of the Philippines University ประเทศฟิลิปปินส์

**วงการบันเทิง**
เริ่มเข้าสู่วงการบันเทิงด้วยการถ่ายแบบ / ถ่ายโฆษณา / มิวสิกวีดีโอ / การประกวด ได้ตำแหน่ง Cleo Star Popular Vote 2007 และ Utaitip Freshy Idol 2008 (รองชนะเลิศอันดับ 1) 
ปี 2552 ทับทิมได้เซ็นสัญญาเป็นนักแสดงกับสถานีโทรทัศน์สีกองทัพบกช่อง 7 และมีผลงานละครเรื่องแรกในปี พ.ศ. 2552 เรื่อง รักแท้แก้ได้ คู่ อ๊อฟ ชนะพล สัตยา หลังจากนั้นก็มีผลงานละครอีกหลายเรื่อง เช่น ธิดาวานร 2 คู่กับเขตต์ ฐานทัพ และ ตะวันยอแสง รวมถึงซิทคอมเรื่อง กำนันอี๊ด เป็นต้น
ในปี พ.ศ. 2553 รับบทนางเอกครั้งแรกในละครคุณชายตำระเบิด ซึ่งมีเรตติงและกระแสตอบรับสูงมาก ในปี พ.ศ. 2555 ได้พลิกบทร้ายเป็นครั้งแรก โดยรับบท อสูรน้อยดารกา จาก อสูรน้อยในตะเกียงแก้ว ในปี พ.ศ. 2556  ประชันบทบาทกับนางเอกรุ่นพี่ จีรนันท์ มะโนแจ่ม และ มรกต กิตติสาระ ในละครเรื่อง อาญารัก ซึ่งทำให้เธอได้กระแสชื่นชมด้านการแสดงเป็นอย่างสูง ในปี พ.ศ. 2558 ขึ้นมารับบทนางเอกละครหลังข่าวเรื่องแรก คือ ลีลาวดีเพลิง ตามด้วย เจ้านาง และ ริษยา ฯลฯ ซึ่งได้เรตติงและกระแสตอบรับที่ดีมาก
ปี พ.ศ. 2565 ทับทิมได้แสดงละครเรื่องสุดท้ายกับทางช่อง 7 คือละครเรื่อง เสาร์ ๕
ปี พ.ศ. 2566 ทับทิมตัดสินใจเป็นนักแสดงอิสระ และได้ประเดิมบทบาทดราม่าสุดรันทดประชันกับนางร้ายตัวแม่มากฝีมืออย่าง สุวัจนี พานิชชีวะ ในซีรีส์ค่าย change2561 คลับฟรายเดย์ เดอะ ซีรีส์ ตอน “สะใภ้จีน” ซึ่งได้รับกระแสชื่นชมและเรตติ้งที่สูง

**ผลงานด้านการแสดง**

**ละครโทรทัศน์**

**ซีรีส์**

**ซิทคอม / ละครสั้น**

**ละครเทิดพระเกียรติ**

**งานแสดงแสงเสียงและสื่อนวัตกรรม**

**ภาพยนตร์**

**มิวสิกวิดีโอ**
 ลืมฮูดซิป -  ศิลปิน แรนดี้ ศรีอีสาน- มีเธอ…เกินพอ  - ศิลปิน โบวี่- จึ๊กกะจึ๊ย   - ศิลปิน หนึ่ง- ฝากเพลงหอมแก้ม   - ศิลปิน หลวงไก่ อาร์สยาม- หลบมาอยู่แค่แค่   - ศิลปิน อู๋ พันทาง อาร์สยาม- สักคนที่เข้าใจ   - ศิลปิน ไผ่ พงศธร- ปู่ชิว   - ศิลปิน สมชาย ใหญ่- อยากมีแม่บ้าน   - ศิลปิน สมชาย ใหญ่- เฒ่าหัวงู   - ศิลปิน ฝนจ๋า พาภิรมย์- แอบจูบรูปจอย   - ศิลปิน ไอดิน อภินันท์- คอยนางที่ฝั่งโขง   - ศิลปิน ไอดิน อภินันท์- เบอร์โทรคนเหงา   - ศิลปิน จั๊กจั่น วันวิสา- รักนอกเครื่องแบบ   - ศิลปิน ตั๊กแตน ชลดา- คนโสดประจำคอนเสิร์ต   - ศิลปิน ตั๊กแตน ชลดา- อยากเป็นคนที่โดนอ้ายฮัก   -  ศิลปิน การะเกด RSIAM- ปลายทางของความคิดถึง   -  ศิลปิน (ตั๊กแตน ชลดา)


**งานพรีเซนเตอร์โฆษณา**
 ช่วงวัยรุ่น ~ รองเท้านักเรียน CHAPPY / ปลาเส้นทาโร่ / โอโม่ พลัส / อุทัยทิพย์- 2553 ~ Eucerin White Solution- 2556 ~ Haemo-vit one- 2560 ~ เกลือแร่ Royal D- 2561 ~ Royal D Whey Protein- 2563 ~ ถั่งเฉ้า Royal Cordy Plus- 2564 ~ กาแฟ Royal Coffee Arabica- 2564 ~ อินทผลาลัม J-Dia- 2564 ~ Huawei Matebook 14s- 2566 ~ ยาแก้ไอ ตราเสือดาว รสน้ำผึ้งผสมมะนาว

**เพลงประกอบละคร**
(2553) ละคร คุณชายตำระเบิด- เพลง รักระเบิด

(2555) ละคร อสูรน้อยในตะเกียงแก้ว- เพลง เสกรัก...ให้เธอได้รู้ (ร่วมกับ พิมพ์ชนก ลือวิเศษไพบูลย์)

(2556) ละคร สวนอาหารบานใจ- เพลง สวนอาหารบานใจ- เพลง ขอบคุณค่ะ- เพลง เพิ่งรู้ใจเรา- เพลง น้ำพริก

(2556) ละคร โทน- เพลง กรรมหรือเวร (ร่วมกับ ชนะพล สัตยา)- เพลง ควายไม่เอาเปรียบคน (ร่วมกับ ชนะพล สัตยา)- เพลง รักคนที่เคยเกลียด

(2558) ละคร ลีลาวดีเพลิง- เพลง เสน่หา เวอร์ชันแจ๊ส- เพลง เสน่หา เวอร์ชันป๊อบ (ร่วมกับ ธันวา สุริยจักร)- เพลง ฤๅความรักแปลก- เพลง คนว้าเหว่

(2559) ละคร ฉันทนาสามช่า- เพลง ฉันทนาสามช่า- เพลง ฉันจะสู้ตรงนี้ - เพลง มนต์รักโรงงาน (ร่วมกับ โตนนท์ วงศ์บุญ, อัปสรสิริ อินทรคูสิน, เกียรติศักดิ์ จรัสมาส)- เพลง ขัดใจฟ้า (ร่วมกับ โตนนท์ วงศ์บุญ)- เพลง น้ำตาฟ้า

(2560) ละคร อกธรณี- เพลง อกธรณี

(2561) ละคร ชาติลำชี- เพลง ย่านความฮัก- เพลง วอนลมฝากรัก


**ซิงเกิลเพลง**
(2565) ร่วม featuring กับศิลปิน woman Bangkok - เพลง โสดอย่างแรงส์

**งานพิธีกร**

**นักกีฬา**
ผลการแข่งขันสเกตลีลาของเธอเป็นดังนี้

**รางวัลที่ได้รับ**
 รางวัลเฉลิมพระเกียรติองค์ราชัน ปี 2558 สาขาลูกตัวอย่างดีเด่น- รางวัล "เพชรกนก กนกนาคราช" สาขาเกียรติภูมิแผ่นดิน ปี 2559- รางวัล "เทวะจตุโลกบาล" ต้นแบบคนดีสี่ทิศ สาขาต้นแบบบุคคลจิตอาสาผู้ทำประโยชน์ต่อสังคมดีเด่น ครั้งที่ 1 ปี 2561- รางวัลพระราชทานเทพทอง ครั้งที่ 18 ประเภทโทรทัศน์ดีเด่น สาขาพิธีกรหญิง- รางวัล Asian TV Awards ครั้งที่ 24 สาขาBest Actress in a supporting role จาก บ่วงสไบ ช่อง 7 - รางวัลสภาศิลปินสร้างสรรค์สังคม  สาขานักแสดงนำหญิงยอดเยี่ยม จากละคร บ่วงสไบ- รางวัลนาคราช อวอร์ด ครั้งที่ 4 สาขานักแสดงนำเจ้าบทบาทหญิงยอดเยี่ยมแห่งปี จากละคร บ่วงสไบ- รางวัลเทพปัญจสิงขรนาคราช ครั้งที่ 1 (อีสานอวอร์ด 2019) สาขาศิลปินดาราที่เป็นที่ชื่นชอบของชาวอีสาน- รางวัลรวมมิตรชิดดาว ดิ ไอดอล อวอร์ด 2564  สาขานักแสดงนำหญิงยอดเยี่ยม จากละคร หลงกลิ่นจันทน์- รางวัลพชรสุวรรณ สาขานักแสดงดีเด่น ปี 2565- รางวัลคมชัดลึก อวอร์ด ครั้งที่ 19 สาขาการแต่งกายส่งเสริมภาพลักษณ์ยอดเยี่ยม ปี 2566- รางวัลพระพิฆเณศวร์ "รางวัลแห่งความสำเร็จ" สาขาผู้ดำเนินรายการหญิงดีเด่น ปี 2566 จากรายการ "ขอกอดหน่อย"- รางวัลอนุรักษ์ไทย สาขา นักแสดงส่งเสริมการอนุรักษ์การแต่งกายด้วยผ้าไทย ปี 2566


**บทบาทในธุรกิจอื่น**
 ปี 2561 ได้เปิดบริษัท ชื่อ บริษัท ทับทิม 61 จำกัด ผลิตภาพยนตร์ การละครหรือการบันเทิงอื่น ๆ กิจกรรมของตัวแทนส่วนบุคคลที่จัดหานักแสดงและศิลปิน ผลิตรายการออนไลน์ “รายการสตรีมหานคร” ออกอากาศทางช่อง BUGABOO.TV  และ “รายการขอกอดหน่อย” ออกอากาศทางช่อง 7 เอชดี- ปี 2562 ได้ดำรงตำแหน่ง ผู้อำนวยการกองประกวดมิสแกรนด์ กรุงเทพมหานคร 2562 (Provincial Director Miss Grand Bangkok 2019)

**อ้างอิง**
หมวดหมู่:บุคคลจากคณะมนุษยศาสตร์ มหาวิทยาลัยรามคำแหง
หมวดหมู่:บุคคลจากคณะบริหารธุรกิจ มหาวิทยาลัยอัสสัมชัญ
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักร้องลูกทุ่งหญิงชาวไทย
หมวดหมู่:พิธีกรชาวไทย
หมวดหมู่:นักกีฬาชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นักแสดงอิสระชาวไทย